Tarikh Tayangan Jujutsu Kaisen Musim 2 Telah Diumumkan
Berita gembira buat peminat Jujutsu Kaisen.  Crunchyroll telah mengumumkan bahawa musim kedua Jujutsu Kaisen akan ditayangkan pada 6 Julai ini. Bagi siaran di Netflix, musim kedua siri anime popular itu dijangka akan disiarkan pada tarikh yang sama.  Musim kedua Jujutsu Kaisen akan disiarkan dalam dua bahagian selama setengah tahun berterusan. Musim terbaru akan mengadaptasi kedua-dua arka Kaigyoku/Gyokusetsu dan Shibuya Incident dari manga yang terkenal. Sementara menanti musim yang dinantikan, anda boleh tonton trailer rasmi dibawah: Musim pertama telah ditayangkan pada 2020 sebanyak 24 episod di Crunchyroll, dan turut tersedia di Netflix. Ia segera menjadi popular dikalangan peminat. Filem prekuel, Jujutsue Kaisen 0 telah dilancarkan di Jepun pada 24 Disember 2021, dan sejak itu ia menjadi filem ke-64 yang mendapat kutipan tertinggi di box office Jepun.